kk kk bg kk kk be kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk hbs_cyr kk kk kk kk kk hbs_cyr kk ru kk bg kk kk kk kk kk cs de mk en fr kk kk kk kk kk kk kk kk kk kk de kk de kk kk kk kk kk kk kk kk kk kk kk kk hbs_cyr kk de kk kk de kk kk kk kk kk uk ky kk ky kk en kk kk kk kk kk kk kk kk kk kk ba kk kk kk kk de en kk kk de en kk kk de en kk kk kk kk en kk kk en kk kk kk kk kk kk hbs_cyr kk kk kk kk kk hbs_cyr kk ru bg kk kk kk kk bg en kk kk kk kk kk kk be it en en fr en it en en
Мәзһәб жолы – сүннет жолы - Қазақстандағы Ислам
Мұхаммед Пайғамбар (с.ғ.с) адамдарға деген мейірімділік пен жанашырлық  дәнін еге білді.  Мейірімділікті жақсы көрген әрбір адам өмірінің қиын сәттерінде,  мейірімділікті іздеу арқылы Жаратқан иеге жақындай бастайды. Күні бүгінде  қоғамымызда Жаратқанның мейірімділігіне үміт артып, талай қазақ баласы мейірімді Ислам дініне бет бұруда. Бет бұруымыздың да себебі екі дүниенің бақытын иеленуді қалауымызда еді.
Мұхаммед Пайғамбарымыздың  (с.ғ.с) өзі бар кезінде  сахабалар түрлі мәселелердің шешуін тіке өзінен сұрап алатын. Пайғамбарымыз (с.ғ.с) дүниеден өткеннен кейін түрлі  мәселелерді шешу жолы сахабаларға жүктелді. Бүкіл  сахабалардың  бірауыздан келісулері арқылы әділетті халифалар тағайындалып отырылды. Сол әділетті халифаларға ел мәселелерін шешу жолдары қиынға соқса да, олар әрдайым жауаптарын Қасиетті Құран арқылы іздеп, онда таппаған жағдайда Пайғамбарымыздың (с.ғ.с) мүбәрәк хадистері мен іс әрекетінен іздеп, ол ізденісте де жол  таппаған жағдайда аталған ғалым сахабалардың кеңесуімен ортақ шешімдер табуға тырысқан.  Барлық мұсылмандар Пайғамбарымыздың (с.ғ.с) соңында қалған әмір иелеріне бағынуға міндетті болған, себебі  Алла Тағала  Құранда «Ниса» сүресі  59-аятында «Әй, мүминдер (мұсылмандар), Аллаһқа бойұсынып, Елшіге және араларыңдағы әмір иелеріне бағыныңдар»,- деген бұйрығын түсірген.
Елімізде теологиялық білім алудың артықшылықтары
Өзге дін өкілдерін құрметтеу – пайғамбар сүннеті
Ислам тарихында мұсылмандар қауымының  әмірлік иелігі   сахабалардан табийндерге, табийндерден әтбаун-табийиндерге және халифалық дәуірлерге өтіп отырған. Аталған дәуірлердің баршасында  Ислам ғұламалар кеңесі құрылып, дінді кейінгі ұрпақтарға Пайғамбарымыздың (с.ғ.с) сүннеті арқылы жеткізілуі қадағаланып, сол сүннет жолын  ғалымдар әрдайым қорғаштаған. Мұхаммед Пайғамбар (с.ғ.с) дүниеден өткеннен кейін дінге жаңалық еңгізгісі келген адамдар және топтар баршылық болған. Солар жайлы Пайғамбарымыз (с.ғ.с) сахабаларына бір жиында былай ескерткен: «Яһудилер жетпіс бір тармаққа бөлінеді. Христиандар жетпіс екі тармаққа бөлінеді. Менің үмбетім болса  жетпіс үш тармаққа бөлінеді. Бұлардың біреуінен басқасының барлығы тозақтық болады». Сонда сахабалар жұмақтық болатындардың кімдер екенін сұрайды,  Хазреті Пайғамбар (с.ғ.с) «Мен сахабаларыммен қай жолда болсам, сол жолдағылар» – деп жауап берген (Имам Тирмизи ,2643 хадис. Иман-18).
Осы хадисті естіген сахабалар  діннің тазалығын құртып алудан қорқып, діни білімдерге мұқият назар бере бастаған. Сол себепті халифалар дәуірінде кеңейген Ислам жерлеріне сүннетті жаю мақсатымен жан-жаққа сахабалар жіберіліп көптеген медреселер ашыла бастады.  Сахабалар дүниеден оза бастаған шақтарда, Исламды насихаттау мен қорғауға сол сахабаларды көздерімен көріп, олардан діни  білім алған табийндерге, табийндерден кейін әтбаун-табийндерге көшіп отырды. Пайғамбарымыз (с.ғ.с) қайтыс болған кезең бүкіл мұсылман қауымына ауыр тиді.
Ислам дінін қорғаған  Алла Тағала  Құранның да корғалғандығы туралы Хыжыр сүресінде «Расында Құранды  Біз түсірдік. Әрі шын мәнінде оны Біз қорғаушымыз»- деген  аят түсіріп, тіптен хадистерді де жалған жеткізуден сақтаған. Соған байланысты  біздерге Мұхаммед Пайғамбарымыздың  (с.ғ.с) «Менің атымнан жалған сөйлемеңдер. Кімде-кім менің атымнан жалған сөйлесе, өзіне тозақтан орын дайындасын»-деген хадисі  жеткен.
Хақ  дін Исламды шынайы жақсы көрген мұсылмандар саны көбейіп, әр ғасырда тақуалыққа бет бұрған хадис, Құран жаттау, тәфсір, фикһ(шариғат), ақида сияқты ілімдерді меңгерген  ғалымдар қатары қосылып отырды. Сондай ғалымдардың бірі Имам Ағзам Әбу Ханифа болды. Табийндер дәуірінде дүниеге келген ол Исламда тақуалығымен мүждаһит дәрежесіне  жеткен ғалымдардан еді. Біраз сахабаларды көзімен көріп, олардан білім алу бақытына ие болған ғұлама. Сахабалардың тапсырған білімдегі аманаты аса жоғары дәрежеде барша мұсылман қауымына жеткізген Имам Ағзам күні бүгінде талай мұсылманның жүрегінде нұр оятқан.
Ислам білімінің хадис, фикһ  және ақида ілімдерін терең меңгерген. Мұхаммед Пайғамбарды (с.ғ.с) ерекше жақсы көрген ғұлама Пайғамбардың   мейірімділік сипатына аса зор мән беріп, адам баласымен ерекше мейірімді қатынаста еді. Өз дәуірінің талай ғұламаларымен кеңесіп, талай мәселелерді бірге шешуге талпынып отырған. Пайғамбарымыздың (с.ғ.с) сүннетінің кейінгі ұрпаққа таза күйінде жетулерін қалаған ғалымдар кеңесі (Шура) Имам ағзамның хадистер жинағы және шариғаттағы меңгерген бүкіл дін білімін жинақтап, ортада  Ханафи мектептері жарық көре бастады. Сол Ханафи мектептеріне кейіннен Ханафи мәзһәбі (сүннеті көрсету жолы) атауы берілді.
Күні бүгінгі көптеген мемлекетте қолданыс тапқан Ханафи мәзһәбі  Пайғамбарымыз Мұхаммедтің (с.ғ.с) таза сүннет жолы. Пайғамбарымыздың  (с.ғ.с) дәрет алу, намаз оқу сияқты және жалпы шариғаттық тәртіптерді Имам Ағзамның дәлелді хадистер жиынтығы арқылы дәлелденіп,  біздердің де дәуірімізге сау күйінде жетуде. Қазіргі қоғамдағы кейбір намазхандардың мәзһәбті түсінбей жалған байбалам салулары жанымызға батады. Исламға еңбектері сіңген атақты тақуаларға тіл тигізетіндер де табылды.
Адам баласы екі есепті шығару арқылы академик дәрежесіне қол жеткізе алмайтындығы сияқты, мұсылман адамда тек намаз оқу және ораза ұстау арқылы Ислам ғұламасы атағына жете алмасы сөзсіз. Алла Тағаланың ризалығын алуды ниеттенген адам ең бастысы діннің білімін меңгеруі тиіс. Ал діни білімді көшедегі адамнан немесе интернеттен емес, мешіттен немесе  діни басшылық  рұқсат берген арнайы діни орындардан алу міндетті.
Пайғамбардың (с.ғ.с ) үйреткенін тура жеткізе білген адам жайлы «Менің айтқанымды естіп, үғып және адамдарға калай естіген болса, солай жеткізген адамның Алла Тағала жүзін нұрландырсын» – деген хадисі жеткен. Ал, Ханафи мәзһәбінің атақты ғалымы Имам Ағзам Әбу Ханифа (р.а), Пайғамбардың (с.ғ.с) сүннет жолын біздерге тура жеткізушілерден болған еді. Сол  себепті мәзһәб жолы – сүннет жолы болса, ендеше сол тура жолды үйренушілер мен жеткізушілердің де жүздері нұрлы болғай!
Өзге дін өкілдерін құрметтеу – пайғамбар сүннеті
Намаз адамды тәрбиелей ме?
Жандәулет СҮЛЕЙМЕНОВ: Діни радикализммен күресте «жаңаша» форматқа көшетін уақыт келді
Пікір қалдыру Жауапты болдырмау
Э-пошта мекенжайыңыз жарияланбайды. Міндетті өрістер * таңбаланған
Келесі рет пікір қалдыру үшін менің атымды, электрондық поштамды және веб-сайтымды осы браузерде сақтау.
«Хикмет» cөзінің мағынасы қандай?
Бөлісу 179 Твитерге 112
Исламның 5 парызы – Ибраһимнің (а.с.) 5 қазынасы
Бөлісу 1208 Твитерге 755
Дұрыс дұға жасау әдебі
Бөлісу 958 Твитерге 599
Төрт мәзһаб – ислам
Бөлісу 733 Твитерге 458
Елімізде теологиялық білім алудың артықшылықтары
Өзге дін өкілдерін құрметтеу – пайғамбар сүннеті
Қаржы алаяқтарынан қалай сақтанамыз?
Kazislam порталы – мемлекетіміздің дін саласында жүргізіп жатқан жұмыстарын насихаттайтын еліміздегі бірден-бір интернет-ресурс.
Құпия сөзді қалпына келтіру
Құпия сөзді қалпына келтіру үшін пайдаланушы аты немесе электрондық пошта мекенжайын енгізіңіз.
Update Required Flash plugin